અદ્ધિતીય એવી કુંડલિની જાગરણ, જગતજનની આદ્યશક્તિનો સાક્ષાત્કાર જેવી અનેકાનેક દિવ્ય અનુભૂતિઓની શ્રૃંખલાઓ અંતર્ગત પ.પૂ. સંતશ્રી ॐઋષિ પ્રિતેશભાઇને એક ઐતિહાસિક અને અવિસ્મરણીય અનુભૂતિ દ્ધારા સ્વયં પૂર્ણબ્રહ્મ પરમાત્માએ પ્રેરણા, માર્ગદર્શન અને આજ્ઞા આપી કે, તેઓ ત્રિવિધ તાપોથી પીડાતા વિશ્વનાં લાખો – કરોડો મનુષ્યોનાં દુઃખદર્દને સમજે અને પ્રણવબ્રહ્મ ॐકારનાં માધ્યમથી તેને દુર કરવા સંન્નિષ્ઠપણે પ્રયાસ કરે. પરમાત્માનો આદેશ મેળવ્યા બાદ ॐઋષિ ગહન ચિંતન દ્ધારા એક મહત્વનાં નિર્ણય પર પહોંચ્યા અને તેમણે 1996માં અષાઢ સુદ બીજનાં પવિત્ર દિવસે “ॐકાર સંપ્રદાય”ની સ્થાપના કરી. વિશ્વનાં તમામ ધર્મોએ પ્રત્યક્ષ કે પરોક્ષ રીતે પ્રણવબ્રહ્મ ॐકારની મહત્તાનો સ્વીકાર કર્યો જ છે. ॐકાર સંપ્રદાયનાં આર્ષદ્રષ્ટા અને સ્થાપક ॐઋષિ પૂજ્ય ગુરૂદેવ શ્રી પ્રિતેશભાઇનું એકમેવ આધ્યાત્મિક લક્ષ્ય છે- કોઇપણ પ્રકારનાં ધર્મ, જ્ઞાતિ કે વર્ણના ભેદભાવ વિનાવિશ્વનાં તમામ માનવીઓ સાર્વત્રિકપણે સ્વીકૃત પામેલા પ્રણવબ્રહ્મ ॐકારની એક છત્રછાયા હેઠળ એકત્રિત થઇ, તમામ રાગદ્ધેષ- મતભેદ- મનભેદ વિસારી દઇ, ॐકારની સાધના- ઉપાસનાનાં માધ્યમથી આત્મોપલબ્ધિ મેળવે- પરમાનંદ પ્રાપ્ત કરે.